ബെവ്കോ ഷോപ്പുകളില് കൂടുതല് സൗകര്യങ്ങള് ഏര്പ്പെടുത്തും തിരുവനന്തപുരം:ഓണവിപണി മുന്നില് കണ്ട് ഉപഭോക്താക്കളുടെ ബുദ്ധിമുട്ട് ഒഴിവാക്കാന് ബിവറേജസ് കോര്പ്പറേഷന് ഷോപ്പുകളില് കൂടുതല് സൗകര്യങ്ങള് ഏര്പ്പെടുത്തും.മദ്യ വില്പനശാലകളിലെ തിരക്കിനെതിരെ ഹൈക്കോടതി ഇന്നലെയും കടുത്ത വിമര്ശനം ഉയര്ത്തിയത് കൂടി കണക്കിലെടുത്താണ് നടപടി. ബെവ്കോ എം.ഡി ഇന്നലെ ഇതു സംബന്ധിച്ച് സര്ക്കുലര് ഇറക്കി. എല്ലാ ബ്രാന്ഡ് മദ്യവും ക്ഷാമമില്ലാതെ ലഭ്യമാക്കും. ഓരോ ഷോപ്പിലും സാധാരണ ദിവസങ്ങളില് സ്റ്റോക്ക് ചെയ്യുന്നതിന്റെ ഒന്നര ഇരട്ടി മദ്യം ഇനിയുള്ള ദിവസങ്ങളില് സ്റ്റോക്കുണ്ടാവും.നിലവിലുള്ള കൗണ്ടറുകള്ക്ക് പുറമെ എല്ലാ ഷോപ്പുകളിലും അധിക കൗണ്ടറുകള് തുറക്കും. ഓരോ സ്ഥലത്തെയും വില്പനയുടെ അടിസ്ഥാനത്തിലാവും കൗണ്ടറുകളുടെ എണ്ണം നിശ്ചയിക്കുക.കൊവിഡ് നിയന്ത്രണങ്ങള് വന്നതോടെ 10 ലക്ഷത്തിന് മേല് വില്പനയുള്ള ഷോപ്പുകളില് മൂന്ന് കൗണ്ടറുകളും 20 ലക്ഷത്തിന് മേല് നാലും 35 ലക്ഷത്തിന് മേല് അഞ്ചും കൗണ്ടറുകള് പ്രവര്ത്തിക്കണമെന്ന് നിര്ദ്ദേശിച്ചിരുന്നു. ഇതിന് പുറമെയാണ് വീണ്ടും കൗണ്ടറുകള് കൂട്ടുന്നത്.95 ഷോപ്പുകളില് പ്രിമിയം ബ്രാന്ഡുകള്ക്ക് സെല്ഫ് സര്വീസ് കൗണ്ടറുകള് സജ്ജമാക്കും. നാല് ജില്ലകളിലെ ഷോപ്പുകളില് സ്റ്റോക്കുള്ള മദ്യബ്രാന്ഡുകള് ഏതെന്ന് ബെവ്കോ സൈറ്റ് വഴി അറിയാനുള്ള സംവിധനവുമായി. തിരുവനന്തപുരം15 ഷോപ്പുകള്,കോഴിക്കോട് 4,കോട്ടയം, പത്തനംതിട്ട ജില്ലകളിലാണ് ഇപ്പോള് സംവിധാനമുള്ളത്. ഓണത്തിന് മുമ്ബ് മറ്റു ജില്ലകളിലും ഈ സംവിധാനം വന്നേക്കും.എല്ലാം ഷോപ്പുകളും ദിവസം പലതവണ ക്ളീന് ചെയ്യും.ഉപഭോക്താക്കള്ക്ക് വേണ്ടി സാനിറ്റൈസര് അടക്കം കൊവിഡ് പ്രതിരോധ സംവിധാനങ്ങളും ഉണ്ടാവും. ആകെയുള്ള 270 ഷോപ്പുകളില് 254 എണ്ണമാണ് ഇപ്പോള് പ്രവര്ത്തിക്കുന്നത്. കണ്ടെയ്ന്മെന്റ് സോണുകളിലെ ഷോപ്പുകള് തുറക്കാനാവില്ല.